
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 127 


10 Μαρτίου 2000 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Χαρακτηρισμός του οικισμού Μυστρακίου (της τέως 
κοινότητας Φαλάνθης) του δήμου Κορώνης (ν. 
Μεσσηνίας) ως παραδοσιακού, καθορισμός ορίων 
και καθορισμός ειδικών όρων και περιορισμών δό¬ 
μησης αυτού. 1 

ΑΠΟΦΑΣΕΙΣ 

Αναγνώριση αποκλεισμένου οικοπέδου σαν οικοδομή¬ 
σιμου και καθορισμός όρων και περιορισμών δόμη¬ 
σης αυτού στο Ο.Τ. 139 του εγκεκριμμένου σχεδί¬ 
ου πόλεως Ρόδου - (Κ.Μ.: ν-1009Αοικοδ. Ρόδου). 2 


ΔΙΑΤΑΓΜΑΤΑ 

(ΐ) 

Χαρακτηρισμός του οικισμού Μυστρακίου (της τέως κοι¬ 
νότητας Φαλάνθης) του δήμου Κορώνης (ν. Μεσση¬ 
νίας) ως παραδοσιακού, καθορισμός ορίων και καθο¬ 
ρισμός ειδικών όρων και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3 και 4 (παρ.1) του Ν. 
1577/1985 «Γενικός Οικοδομικός Κανονισμός» (Α'210), ό- 
πωςτο άρθρο 3τροποποιήθηκεμετο άρθρο 1 (παρ.Ι)του 
Ν. 1772/1988 «Τροποποίηση διατάξεων του Ν. 1577/85 
«ΓΟΚ» και άλλες σχετικές διατάξεις» (Α' 91). 

2. Τις διατάξεις των άρθρων 9 και 11 του Ν. Δ/τος της 
17.7.1923 «Περί σχεδίων πόλεων κ.λπ.» (Α' 228) όπως με¬ 
ταγενέστερα τροποποιήθηκαν και συμπληρώθηκαν. 

3. Τις διατάξεις της παραγράφου 9βτου άρθρου 25 του 
Ν. 2508/1997 «Βιώσιμη οικιστική ανάπτυξη των πόλεων 
και οικισμών της χώρας και άλλες διατάξεις» (Α' 124). 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) καιαντικα- 
ταστάθηκε με την παραγ. 2α του άρθρου 1 του Ν. 
2469/1997 (Α'38). 


5. Την υπ’ αριθμ. Δ17α/03/99/Φ.2.2.1/29.10.1996 από¬ 
φαση του Πρωθυπουργού και του Υπουργού Περιβάλλο¬ 
ντος, Χωροταξίας και Δημοσίων Έργων «Ανάθεση αρμο¬ 
διοτήτων Υπουργού Περιβάλλοντος, Χωροταξίας και Δη¬ 
μοσίων Έργων στους Υφυπουργούς Χρήστο Βερελή και 
Θεόδωρο Κολιοπάνο» (1006 Β/4.11.1996). 

6. Τις από 10.4.97 και 26.10.98 αιτιολογικές εκθέσεις-ει- 
σηγήσεις της Διεύθυνσης Πολεοδομικού Σχεδιασμού - 
Τμήμα Παραδοσιακών Οικισμών. 

7. Την 20/97 γνωμοδότηση κοινοτικού συμβουλίου Φα¬ 
λάνθης (ν. Μεσσηνίας). 

8. Τις 130/97 και 270/98 γνωμοδοτήσεις του Κεντρικού 
Συμβουλίου Χωροταξίας Οικισμού και Περιβάλλοντος. 

9. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού, και του οικείου Ο.Τ.Α. 

10. Την 380/1999 γνωμοδότηση του Συμβουλίου της Ε¬ 
πικράτειας με πρόταση του Υφυπουργού Περιβάλλοντος 
Χωροταξίας και Δημοσίων Έργων, αποφασίζουμε: 

Άρθρο 1 

Χαρακτηρίζεται ως παραδοσιακός ο οικισμός Μυστρά- 
κιοντου δήμου Κορώνης (ν. Μεσσηνίας) και καθορίζονται 
τα όρια του ως άνω οικισμού, όπως αυτά φαίνονται με 
μαύρη διακεκομένη γραμμή στο σχετικό πρωτότυπο διά¬ 
γραμμα σε κλίμακα 1:500 που θεωρήθηκε με την αρ. 
24551/1999 πράξη του Προϊσταμένου της Δ/νσης Τοπο- 
γραφικών Εφαρμογών και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

Άρθρο 2 

1. Στον κατά το προηγούμενο άρθρο χαρακτηριζόμενο 
ως παραδοσιακό οικισμό, επιτρέπονται οι χρήσεις αμι¬ 
γούς κατοικίας, όπως προσδιορίζονται από το άρθρο 2 
του από 23.2.1987 (Δ' 166) Π. Δ/τος. 

2. Κατ’ εξαίρεση επιτρέπονται τα αναψυκτήρια και οι πα¬ 
ραδοσιακές ταβέρνες χωρίς εγκαταστάσεις μουσικής με 
ενισχυτές ήχου. 

Άρθρο 3 

1. Οι όροι και περιορισμοί δόμησης των οικοπέδων που 
βρίσκονται εντός των καθοριζομένων με το άρθρο 1 ορίων 
του ως άνω οικισμού καθορίζονται κατά τομείς Α και Β ως 
εξής: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΤομέαςΑ 

Ελάχιστο εμβαδόν: τετρακόσια (400) τμ. 

Ελάχιστο πρόσωπο: δεκαπέντε (15) μέτρα 

Τομέας Β 

Ελάχιστο εμβαδόν: οκτακόσια (800) τμ. 

Ελάχιστο πρόσωπο: είκοσι (20) μέτρα 

Διατηρούνται οι παρεκκλίσεις για την αρτιότητα των οι¬ 
κοπέδων βάσει των διατάξεων του από 2.3.1981 Π. Δ/τος 
(ΦΕΚ 138 Δ/1981) όπως έχει συμπληρωθεί και ισχύει. 

2. Μέγιστο ποσοστό κάλυψης των οικοπέδων ορίζεται 
το εξήντα τοις εκατό (60%) της επιφάνειας τους. 

3. Ο συντελεστής δόμησης ορίζεται ως ακολούθως: 

α. Για τα πρώτα εκατό (100) τμ. σε: ένα (1.00) 

β. Για τα επόμενα εκατό (100) τμ. σε: ογδόντα εκατοστά 
(0,80) 

γ. Για τα επόμενα εκατό (100) τμ. σε: εξήντα εκατοστά 
(0,60) 

δ. Γιατο πέραντωντριακοσίων (300) τ.μ. τμήμα της επι¬ 
φάνειας του οικοπέδου σε: σαράντα εκατοστά (0,40). 

ε. Καθορίζεται μέγιστη συνολική επιφάνεια ορόφων για 
τις κατοικίες: τα τετρακόσια (400) τμ. και για όλες τις υ¬ 
πόλοιπες χρήσεις το οκτακόσια (800) τμ. 

4. Ο μέγιστος επιτρεπόμενος αριθμός ορόφων των οι¬ 
κοπέδων ορίζεται σε δύο (2). 

5. Το μέγιστο επιτρεπόμενο ύψος μετρούμενο από το 
γύρω φυσικό ή με τα παρακάτω οριζόμενα, διαμορφωμέ¬ 
νο έδαφος δεν επιτρέπεται να υπερβαίνει τα επτάμισυ 
(7,5) μ. σε κανένα σημείο του κτιρίου. 

Πάνω από το ύψος αυτό επιτρέπεται μόνο η κατασκευή 
κεκλιμένης στέγης, καπνοδόχων και αεραγωγών. 

Η κεκλιμένη στέγη, της οποίας το μέγιστο ύψος ορίζε¬ 
ται σε δύο (2) μέτρα, δεν επιτρέπεται να έχει κλίση μεγα¬ 
λύτερη του τριανταπέντε τοις εκατό (35%). Κατασκευά¬ 
ζεται με επικάλυψη από κεραμίδια Βυζαντινού τύπου και 
με μορφή σύμφωνη με τα παραδοσιακά πρότυπα του οι¬ 
κισμού, χωρίς να επιτρέπονταιτυχόν ανοίγματα σε αυτήν. 

6. Σε περίπτωση κεκλιμένου εδάφους, επιτρέπεται η 
διαμόρφωση του οικοπέδου με αναλημματικούς τοίχους 
ή πρανή μεγίστου ύψους ενάμισυ (1,5) μέτρου και μέγι- 
στης κλίσης δεκαπέντε τοις εκατό (15%). 

Οποιαδήποτε διαμόρφωση του εδάφους πρέπει να πε¬ 
ριλαμβάνει τις απολύτως μόνο αναγκαίες εργασίες για 
την προσαρμογή του περιγράμματος της οικοδομής στο 
οικόπεδο. 

7. Η τοποθέτηση του κτιρίου στο οικόπεδο γίνεται έτσι 
ώστε: 

α. Να μην βλάπτεται ο πολεοδομικός ιστός του οικισμού 

β. Να προστατεύονται βασικά σημεία θέας των κοινο¬ 
χρήστων χώρων 

γ. Να προστατεύεται κατά το δυνατόν η θέα των ομό¬ 
ρων οικοπέδων 

δ. Να μην διαμορφώνονται υποβαθμισμένοι ελεύθεροι 
χώροι ανάμεσα στις όμορες ιδιοκτησίες. 

Η Επιτροπή Πολεοδομικού και Αρχιτεκτονικού Ελέγχου 
(ΕΠΑΕ) μπορεί να εγκρίνει την αλλαγή της θέσης του κτι¬ 
ρίου μέσα στο οικόπεδο, αν κριθεί απαραίτητο για λόγους 
διατήρησης παλαιός οικοδομής, σύνδεσης όγκων και γε¬ 
νικά προβολής ή διατήρησης του παραδοσιακού χαρα¬ 
κτήρα του περιβάλλοντα χώρου. 

Άρθρο 4 

Και στους δύο τομείς Α και Β του κατά το άρθρο 1 χα¬ 
ρακτηριζόμενου παραδοσιακού οικισμού καθορίζονται οι 


παρακάτω ειδικοί όροι και μορφολογικοί περιορισμοί δό¬ 
μησης για όλες τις επιτρεπόμενες χρήσεις: 

Α. Η ογκοπλαστική διαμόρφωση του κτιρίου, η διάταξή 
του στο γήπεδο και τα μορφολογικά του χαρακτηριστικά 
προσαρμόζονται στα παραδοσιακά πρότυπα της περιοχής. 

Β. Η σύνδεση του κτιριακού όγκου που προκύπτει από 
την εκμετάλλευση του γηπέδου, πρέπει να έχει καθαρούς 
ορθογωνικούς όγκους και διέπεται από τους παρακάτω 
όρους: 

1. Ο μέγιστος όγκος των κτιρίων πάνω από το φυσικό έ¬ 
δαφος ορίζεται σε 800 μ3 για τα μονόροφα κτίσματα και 
1200 μ3 για τα διώροφα κτίσματα, μη συμπεριλαμβανομέ- 
νηςτης στέγης. Πέραν αυτού επιβάλλεται η διάσπαση του 
κτιρίου σε μικρότερους όγκους ή σε ανεξάρτητα κτίρια. 

2. Απαγορεύεται η κατασκευή κτιρίων σε υποστυλώμα¬ 
τα (ΡίΙοΙίε). Απαγορεύεται η ολοκλήρωση των οικοδομι¬ 
κών εργασιών (επιχρίσματα, χρωματισμοί) στον όροφο 
των κτιρίων, πριν την ολοκλήρωση και της φάσης των ε¬ 
ξωτερικών επιχρισμάτων στο ισόγειο. 

3. Ηλιακοί θερμοσίφωνες μπορούν να τοποθετηθούν 
μόνο σε επιλεγμένα σημεία του ακάλυπτου χώρου του γη¬ 
πέδου, ώστε κατά το δυνατόν να μην είναι ορατοί από 
τους χώρους προσπέλασης σε αυτό. 

4. Οι περιφράξεις των γηπέδων κατασκευάζονται από 
λιθοδομή χωρίς τονισμένους αρμούς, ανεπίχριστη με μέ¬ 
γιστο ύψος 1,20 μ. Ο μανδρότοιχος μπορεί να φτάσει μέ¬ 
χρι το ύψος 1,80 μ. στην θέση της αυλόπορτας μετά από 
έγκριση της ΕΠΑΕ. 

5. Τα ανοίγματα των θυρών και παραθύρων πρέπει να 
διατάσσονται σε κατακόρυφο άξονα και οι διαστάσεις ύ¬ 
ψους και πλάτους να μην είναι μικρότερες από 1,5/1 για τα 
παράθυρα και 2/1 για τις πόρτες και τις προθήκες. 

Τα μεταξύ δυο ανοιγμάτων πλήρη τμήματα τοίχου πρέ¬ 
πει να έχουν διάσταση τουλάχιστον 0,80 μ. 

6. Τα υαλοστάσια πρέπει να κατασκευάζονται από ξύλο 
με καϊτια, τα δε σκούρα αυτών να είναι ξύλινα δίφυλλα α- 
ναδιπλούμενα περσιδωτά, ταμπλαδωτά ή και καρφωτά. 
Οι κύριες πόρτες των κτιρίων πρέπει να είναι ξύλινες, τα- 
μπλαδωτές ή καρφωτές. 

7. Απαγορεύεται η κατασκευή ανοικτών εξωστών σε 
πρόβολο. 

Επιτρέπεται η κατασκευή στεγασμένου ημιϋπαίθριου 
χώρου (χαγιάτι). 

8. Επιτρέπεται η κατασκευή ανοικτής σκάλας ανόδου 
στον όροφο μέγιστου πλάτους 1 ,Ομ. η οποία δεν υπολο¬ 
γίζεται στην κάλυψη και το συντελεστή δόμησης και πρέ¬ 
πει να αναπτύσσεται παράλληλα με την αντίστοιχη όψη 
του κτιρίου, ευθύγραμμη χωρίς ενδιάμεσο πλατύσκαλο 
και χωρίς να συνεχίζει στο υπόγειο του κτιρίου. Το στη¬ 
θαίο της ανοικτής σκάλας πρέπει να είναι συμπαγές του ί¬ 
διου υλικού και μορφής με τις υπόλοιπες όψεις του κτιρί¬ 
ου και να συνεχίζει στο ίδιο κατακόρυφο επίπεδο μέχρι το 
έδαφος κατά τα παραδοσιακά πρότυπα. 

9. Απαγορεύεται η επίχριση υπαρχόντων κτιρίων από 
λιθοδομή. 

10. Σε περίπτωση κατασκευής στεγασμένου κλειστού 
χώρου στάθμευσης (γκαράζ) η επιφάνεια αυτού, που δεν 
προσμετράται στο συντελεστή δόμησης, δεν μπορεί να 
είναι μεγαλύτερη των 25 τμ. ανά άρτιο γήπεδο. 

11. Απαγορεύεται η χρήση του αλουμινίου, του πλαστι¬ 
κού και άλλων παρεμφερών υλικών σε οποιαδήποτε κα¬ 
τασκευή ακόμα και σε στοιχεία εξοπλισμού του οικισμού 
(κρήνες, μνημεία, πλατείες κ.λπ.). 

12. Απαγορεύεται η κατασκευή λυόμενων οικιακών. 

13. Απαγορεύεται η τοποθέτηση πετασμάτων (τεντών) 
σε οποιουσδήποτε χώρους. 

14. Απαγορεύεται η τοποθέτηση κάθε είδους φωτεινών 
επιγραφών και διαφημίσεων σε οποιαδήποτε θέση των α¬ 
κινήτων στον οικισμό καθώς και σε ικριώματα μέσα στο 
χώρο των οικοπέδων ή μπροστά από αυτά. 

Επιτρέπεται μόνο, ύστερα από έγκριση της ΕΠΑΕ η το¬ 
ποθέτηση επιγραφών περιορισμένων διαστάσεων που 
πληροφορούν για τηνχρήσητωνχώρωντου κτιρίου και οι 
οποίες τοποθετούνται σε θέση που δεν καλύπτουν ή αλ¬ 
λοιώνουν την μορφή του κτιρίου. 

15. Επιτρέπεται η επισκευή και αποκατάσταση παλαιών 
κτιρίων του οικισμού (παραδοσιακής αρχιτεκτονικής) κα¬ 
τά την κρίση της ΕΠΑΕ, έστω και αν οι απαιτούμενες να ε- 
κτελεσθούν εργασίες αντίκεινται στις διατάξεις του πα¬ 
ρόντος διατάγματος. Η παραπάνω επέμβαση γίνεται ε¬ 
φόσον υπάρχουν αποδεικτικά στοιχεία για την ακριβή 
αρχική μορφή του κτιρίου (φωτογραφίες με βεβαίωση 
χρονολογίας θεωρημένες από τον Δήμο ή εγκεκριμένα 
σχέδια ή βιβλιογραφικές μαρτυρίες). 

16. Δεν επιτρέπεται η καταστροφή των αλωνιών και η α¬ 
νοικοδόμησή τους, όπως αυτά φαίνονται σημειωμένα στο 
διάγραμμα του άρθρου 1 του παρόντος. 

17. α) Τα έργα υποδομής των οργανισμών Κοινής Ωφέ¬ 
λειας (ΔΕΗ, ΟΤΕ κ.λπ.) επιβάλλεται να είναι υπόγεια. 

β) Η τοποθέτηση των μετρητών του ηλεκτρικού ρεύμα¬ 
τος κ.λπ. όπως και η τοποθέτηση κάθε άλλου στοιχείου 
παροχών οργανισμών κοινής ωφέλειας επιβάλλεται να γί¬ 
νεται σε θέση που δεν προβάλλεται σε κοινόχρηστους 
χώρους. 

γ) Οι οργανισμοί κοινής ωφέλειας αναλαμβάνουν με δα¬ 
πάνες τους την αναμόρφωση και βελτίωση των εγκατα- 
στάσεών τους ώστε να μην προσβάλλεται το περιβάλλον. 
Αναλαμβάνουν επίσης την υποχρέωση της αποκαταστά- 
σεως της αρχικής μορφής των δρόμων και κοινοχρήστων 
χώρων όπου επενέβησαν για την εγκατάσταση των δι¬ 
κτύων τους. 

18. Επιτρέπεται η τοποθέτηση μόνο μίας κεραίας τηλε¬ 
όρασης σε κάθε οικόπεδο και σε θέση που να μην προ¬ 
σβάλλονται τα κτίρια αυτού. 


19. Κάθε εργασία που αφορά την επίστρωση, διαμόρ¬ 
φωση, τροποποίηση, ανάπλαση κοινοχρήστων χώρων (ο- 
δών/πλατειών, κριπηδωμάτων κ.λπ.) εκτελείται με τρόπο 
προσαρμοσμένο στα παραδοσιακά πρότυπα και μετά α¬ 
πό έγκριση της ΕΠΑΕ. 

20. Για οποιαδήποτε οικοδομική εργασία (ανέγερση νέ¬ 
ου κτιρίου, κατεδάφιση ετοιμορρόπου ή όχι κτιρίου, επι¬ 
σκευή, αποκατάσταση, προσθήκη, καθαίρεση στοιχείων, 
διαμόρφωση του φυσικού περιβάλλοντος χώρου) καθώς 
και για την τοποθέτηση επιγραφών απαιτείται έγκριση α¬ 
πό την ΕΠΑΕ, ύστερα από αίτηση των ενδιαφερομένων 
που συνοδεύεται από τα απαραίτητα στοιχεία και φωτο¬ 
γραφίες. 

Άρθρο 5 

Αναθεώρηση οικοδομικών αδειών σύμφωνα με τις προ'ί- 
σχύουσες διατάξεις επιτρέπεται μόνο στις περιπτώσεις 
των εδαφίων α και β της παρ. 2 του άρθρου 6 του από 
8.7.1993 Π. Δ/τος «Τρόπος έκδοσης οικοδομικών αδειών 
και έλεγχος των ανεγειρομένων οικοδομών» (Δ' 795). 

Άρθρο 6 

Στην εκτός των ορίων του παραδοσιακού οικισμού πε¬ 
ριοχή και σε ακτίνα πεντακοσίων (500) μέτρων, τα κτίρια 
οικοδομούνται σύμφωνα μετά μορφολογικά στοιχεία που 
καθορίζονται για τον παραδοσιακό οικισμό και μετά από 
γνώμη της ΕΠΑΕ. 

Άρθρο 7 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 8 Φεβρουάριου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΘΕΟΔΩΡΟΣ ΚΟΛΙΟΠΑΝΟΣ 




4079050 


ΑΛΩΝΙ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αρίθ. ΧΟΠ 443/2000 (2) 

Αναγνώριση αποκλεισμένου οικοπέδου σαν οικοδομήσι¬ 
μου και καθορισμός όρων και περιορισμών δόμησης 
αυτού στο Ο.Τ. 139 του εγκεκριμμένου σχεδίου πόλε- 
ως Ρόδου - (Κ. Μ.: V-1009Α οικοδ. Ρόδου). 

Ο ΝΟΜΑΡΧΗΣ ΔΩΔΕΚΑΝΗΣΟΥ 

Έχοντας υπόψη: 

1. Το Ν. 3200/55 «περί διοικητικής αποκέντρωσης» ό¬ 
πως έχει τροποποιηθεί και συμπληρωθεί μεταγενέστερα. 

2. Το Ν. 1558/85 καιειδικότερατο άρθρο 23 αυτού όπου 
προβλέπεται η σύσταση του Υπουργείου ΠΕ.ΧΩ.Δ.Ε. 

3. Το Ν. Δ/γμα 691/48 με το οποίο επεκτάθηκε ή Πολεο- 
δομική Νομοθεσία στη Δ/σο. 

4. Τις διατάξεις του ενοποιούμενου άρθρου 43, 44, 45 
του Ν. Δ/τος 17.7.23, την παρ. 3 του άρθρου 4 του από 
27.2.26 Π. Δ/τος, την Ε 53/1977 του ΥΠΕΧΩΔΕ, την Ε 
11807/76 του ΥΠΕΧΩΔΕ. 

5. Τις γενικές και ειδικές πολεοδομικές διατάξεις. 

6. Το εγκεκριμμένο ρυμοτομικό σχέδιο της πόλεως Ρό¬ 
δου ΦΕΚ 177Δ/63, ΦΕΚ 132Δ/79 και σε συνδυασμό με το 
ΓΟΚ/85. 

7. Το με α.π. 514/2000 έγγραφο της Δ/νσης Πολεοδο¬ 
μίας του Δήμου Ροδίων. 


8. Την με α.π. 443/2000 εισήγηση της Κ. Β. Σταυρούλη 
προς το Συμβούλιο Χ.Ο.Π. του Ν. Δ/σου. 

9. Τη γνωμοδότηση του Σ.Χ.Ο.Π. του Ν. Δ/σου (γνωμο¬ 
δότηση της 2ης συνεδρίασης θέμα 2οντης 21.2.2000 του 
Νομαρχιακού Σ.Χ.Ο.Π.) κατά την οποία ομόφωνα αποδέ¬ 
χεται την εισήγηση του ΤΑ & ΠΕ, αποφασίζουμε: 

1. Αναγνωρίζουμε το αποκεκλεισμμένο οικόπεδο με 
στοιχεία γωνιών ΑΒΓ ΔΕΖΗΘΙΚΛΑ και κτηματολογικά 
στοιχεία: Κ.Μ. νΐ009Α τόμος 31 φύλλο 166 φάκελλος 
6266 που βρίσκεται στο Ο.Τ. 139του σχεδίου πόλεως Ρό¬ 
δου σαν οικοδομήσιμο. 

2. Καθορίζουμε όρους δόμησης αυτού: 

Σύστημα δόμησης: πανταχόθεν ελεύθερο με δυνατότη¬ 
τα επαφής στη νότια πλευρά. 

Μέγιστο ύψος: 12,50 μ. 

Κατά τα λοιπά ισχύουν οι κείμενες πολεοδομικές διατά¬ 
ξεις. 

Η παρούσα απόφαση δεν προκαλεί δαπάνη εις βάρος 
του οικείου ΟΤΑ σύμφωνα με το άρθρο 27 του Ν. 2081 /92. 

Ρόδος, 25 Φεβρουάριου 2000 

Ο Βοηθός Νομάρχη 
ΧΑΤΖΗΣ ΧΑΤΖΗΕΥΘΥΜΙΟΥ 

ΤΟ ΓΡΑΦΙΚΟ ΔΙΑΓΡΑΜΜΑ Ο.Τ.1 39 ΤΟΤ 
ΕΓΚΕΚΡΙΜΕΝΟΙ 0 ΣΧΕΔίΟΤ ΠΟΛΕΩΣ 3 ΟΔΟΤ 



ΡΟΔΟΣ 24-1 


2000 


1. κ.μ V—1 009Α (Α-Β-Γ-Δ-Ε-Ζ-Η-θ-Ι-Κ-Λ-Α) 
οικόπεδο ακαλνπτο εμβαδόν 410 τ.μ. 

2. κ.μ. ν-1009 (Λ-Μ —Ν —Θ-Ι —Κ—Λ), με διώροφη οικοδομή 

3. κ.μ. 1 009 Β (Μ — 0 — Η —Ν —Μ) με διώροφη οικοδομή 

4. κ.μ. V—1 01 0 (Α—Β — 1 -2 —3-Α) με τριώροφη οικοδομή 
και υπόγειο 

5. κ.μ. V—1 011 Β (0 —Π-Ρ-Σ-Τ —Ε —Ζ-Η-0) με διώροφη 
οικοδομή με υπόγειό και ανεξάρτητο εσωτερικό ισόγειό κτισμα 

6. κ.μ. V — 1 011 Α (Τ-Φ-Χ-Ψ-Ω-1 -Β-Γ-Δ-Ε-Τ) με διώροφη 


οικοδομή και εσωτερική τετραώροφη 


ΟΡΟΙ ΔΟΜΗΣΗΣ 

1) Β.Δ. 26-9-1963 Φ.Ε.Κ. Δ! 177/24-10-1963 

2) Τ ροπ. Π .Δ. 26-1-1979 Φ.Ε.Κ. Δ! 132/1-3-1979 

3) Γ.Ο.Κ..0985 


ΤΟΜΕΑΣ Θ ΚΑΙ V ΣΧΕΔΙΟΤ ΠΟΛΕΩΣ ΡΟΔΟΤ 


ΚΑΝΟΝΑΣ 

ΠΑΡΕΚΚΛΙΣΗ πριν απο 

3-9 -1962 

ελαγιστο πρόσωπό 

15.00 μ. 

8.00 μ. 

ελαγιστο εμβαδόν 

500.00 τ.μ. 

150.00 τ.μ. 

σνντ ελεστηΧ δόμηση )5 

0.80 

ποσοστό κάλυ τ/ηζ 

κατα Γ.Ο.Κ. 85 

μέγιστο Α/ος 

μέγιστο 1 ), αρο3. οροφών 

σύστημα δόμηση ς 




Ο.Τ. ι 138 

